CELEX: 62006TJ0135
Language: mt
Date: 2010-09-29 00:00:00
Title: Sentenza tal-Qorti Ġenerali (it-Tieni Awla) tad-29 ta' Settembru 2010. # Al-Bashir Mohammed Al-Faqih et. vs il-Kunsill ta' l-Unjoni Ewropea. # Politika barranija u ta' sigurtà komuni - Ġlieda kontra t-terroriżmu - Miżuri restrittivi diretti kontra persuni u entitajiet assoċjati ma' Usama bin Laden, in-network ta' Al-Qaida u t-Taliban - Iffriżar ta' fondi - Drittijiet fundamentali - Dritt għar-rispett tal-proprjetà, dritt għal smigħ u dritt għal stħarriġ ġudizzjarju effettiv. # Każijiet T-135/06 sa T-138/06.

Sentenza tal-Qorti Ġenerali (It-Tieni Awla) tad-29 ta’ Settembru 2010 – Al‑Faqih et vs Il-Kunsill
      (Kawżi T-135/06 sa T-138/06)
      “Politika barranija u ta’ sigurtà komuni – Ġlieda kontra t-terroriżmu – Miżuri restrittivi diretti kontra persuni u entitajiet assoċjati ma’ Usama bin Laden, in-network ta’ Al-Qaida u t-Taliban
         – Iffriżar ta’ fondi – Drittijiet fundamentali – Dritt għar-rispett tal-proprjetà, dritt għal smigħ u dritt għal stħarriġ ġudizzjarju effettiv”
      
      1.                     Proċedura - Deċiżjoni li fil-mori tal-kawża tissostitwixxi d-deċiżjoni kkontestata -Element ġdid - Estensjoni tat-talbiet
            u tal-motivi inizjali - Limiti - Talbiet intiżi għal deċiżjonijiet eventwali futuri - Inammissibbiltà (Regoli tal-Proċedura
            tal-Qorti Ġenerali, Artikolu 48(2)) (ara l-punt 26)
      2.                     Komunitajiet Ewropej - Stħarriġ ġudizzjarju tal-legalità tal-atti tal-istituzzjonijiet - Regolament li jimponi miżuri restrittivi
            diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban - Drittijiet
            tad-difiża - Dritt għal smigħ - Portata - Nuqqas ta’ komunikazzjoni tal-provi kontra u nuqqas ta’ smigħ tal-imsemmija persuni
            u entitajiet - Ksur (Regolament tal-Kunsill Nru 881/2002, Artikolu 2 u l-Anness I) (ara l-punt 34)
      3.                     Komunitajiet Ewropej - Stħarriġ ġudizzjarju tal-legalità tal-atti tal-istituzzjonijiet - Regolament li jimponi miżuri restrittivi
            diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban - Dritt għal
            protezzjoni ġudizzjarja effettiva - Nuqqas ta’ komunikazzjoni tal-provi kontra u nuqqas ta’ smigħ tal-imsemmija persuni u
            entitajiet - Ksur (Regolament tal-Kunsill Nru 881/2002, Artikolu 2 u l-Anness I) (ara l-punti 35-39)
      4.                     Komunitajiet Ewropej - Stħarriġ ġudizzjarju tal-legalità tal-atti tal-istituzzjonijiet - Regolament li jimponi miżuri restrittivi
            diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban - Iffriżar ġenerali
            u persistenti tal-fondi, beni u riżorsi ekonomiċi oħra tal-imsemmija persuni u entitajiet mingħajr smigħ ta’ dawn tal-aħħar
            - Ksur tad-dritt għall-proprjetà (Regolament tal-Kunsill Nru 881/2002, Artikolu 2 u l-Anness I) (ara l-punti 40-42)
      Suġġett
      
         
               Talba għall-annullament tal-Artikolu 2 tar-Regolament tal-Kunsill (KE) Nru 881/2002, tas-27 ta’ Mejju 2002, li jimponi ċerti
                  miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida
                  u t-Taliban, u li jħassar ir-Regolament tal-Kunsill (KE) Nru 467/2001 li jipprojbixxi l-esportazzjoni ta’ ċerti merkanzija
                  u servizzi lejn l-Afganistan, waqt li jsaħħaħ il-projbizzjoni ta’ titjiriet u jestendi l-friża fuq fondi u riżorsi finanzjarji
                  oħra rigward it-Taliban tal-Afganistan (ĠU Edizzjoni Speċjali bil-Malti: Kapitolu 18 Vol. 1, p. 294) kif emendat għat-tlieta
                  u sittin darba bir-Regolament tal-Kummissjoni (KE) Nru 246/2006, tal-10 ta’ Frar 2006 (ĠU L 40, p. 13), li jniżżel l-ismijiet
                  tar-rikorrenti fl-Anness I tar-Regolament Nru 881/2002.
               
            Dispożittiv
      
         
                  1)
               
               
                  
               
               
                  	Il-Kawżi T‑135/06 sa T‑138/06 huma magħquda għall-finijiet tas-sentenza.
               
            
         
                  2)
               
               
                  
               
               
                  	L-Artikolu 2 tar-Regolament tal-Kunsill (KE) Nru 881/2002, tas-27 ta’ Mejju 2002, li jimponi ċerti miżuri speċifiċi restrittivi
                     diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban, u li jħassar
                     ir-Regolament tal-Kunsill (KE) Nru 467/2001 li jipprojbixxi l-esportazzjoni ta’ ċerti merkanzija u servizzi lejn l-Afganistan,
                     waqt li jsaħħaħ il-projbizzjoni ta’ titjiriet u jestendi l-friża fuq fondi u riżorsi finanzjarji oħra rigward it-Taliban tal-Afganistan,
                     kif emendat għat-tlieta u sittin darba bir-Regolament tal-Kummissjoni (KE) Nru 246/2006, tal-10 ta’ Frar 2006, huwa annullat
                     sa fejn dan jirrigwarda lir-rikorrenti Al-Bashir Mohammed Al-Faqih, Taher Nasuf, Ghunia Abdrabbah, u Sanabel Relief Agency
                     Ltd.
                  
               
            
         
                  3)
               
               
                  
               
               
                  	Il-Kunsill tal-Unjoni Ewropea huwa kkundannat ibati, barra l-ispejjeż tiegħu, l-ispejjeż sostnuti mir-rikorrenti, kif ukoll
                     is-somom imħallsa minn qabel mill-kaxxier tal-Qorti Ġenerali bħala għajnuna legali.
                  
               
            
         
                  4)
               
               
                  
               
               
                  	Ir-Renju Unit tal-Gran Brittanja u l-Irlanda ta’ Fuq u l-Kummissjoni Ewropea għandhom ibatu l-ispejjeż tagħhom.